Kristófer Acox ( 23 ) skorar markadrauma einn á fætur öðrum : Hann er alltaf kallaður Kristó , Kristófer Acox ólst upp hjá móður sinni og ömmu og kynntist ekki föður sínum fyrr en hann var kominn á unglingsár . Hann byrjaði ungur að æfa fótbolta en í lok grunnskólans heillaðist hann af körfunni og tók hana fram yfir . Nú er hann búsettur í Bandaríkjunum þar sem hann spilar í háskólakörfuboltanum og ætlar sér í atvinnumennsku . Fyrsta skrefið á þeirri leið er draumur um sigursæti á Evrópumóti landsliða í körfubolta , en þangað fer hann á næsta ári með íslenska landsliðinu . HUNGRAÐUR Í STIG : Kristó einbeitir sér að því að skora stig í leik . Hann og félagar uppskáru eins og sáð var , sæti á EURO 2017 . VILL FINNA KÆRUSTU HEIMA : Aðspurður hvað kærastan sé að gera svarar Kristó : „ Ég er einhleypur eins og er , þannig að ég hef ekki hugmynd um hvað hún er að gera . En 100% samt einhvers staðar á Íslandi ! “ segir hann og hlær . Engin strákapör „ Ég er uppalinn í Vesturbænum af tveimur mikilvægustu konum í lífi mínu , móður minni ; Ednu Maríu Jacobsen og Magnhild , ömmu minni heitinni , “ segir Kristó . Kristó var í Vesturbæjarskóla , enda var hann bara hinum megin við götuna frá heimilinu , fór síðan í Hagaskóla og svo í Kvennaskólann í Reykjavík og núna er hann á síðasta ári í Furman - háskólanum í Suður-Karólínu í Bandaríkjunum . „ Ég átti aldrei neitt uppáhaldsfag en fannst samt skárra að vera í fögum sem höfðu eitthvað að gera með tölur í staðinn fyrir bókmenntir , “ segir Kristó . „ Ég á margar góðar minningar úr öllum skólunum , besta minningin er örugglega útskriftarferðin hjá Kvennó , tvær vikur af eintómri skemmtun ! Ég get ekki sagt að ég hafi verið uppátækjasamur , var yfirleitt mjög rólegur og gerði ekki mikið nema eitthvað með félögunum bara , sem var yfirleitt planað . “ ALINN UPP AF MÖMMU OG ÖMMU : Kristó ólst upp hjá einstæðri móður sinni , Ednu Maríu Jacobsen , og bjuggu þau lengst af með móður hennar , Magnhild , en hún lést árið 2011 . „ Tvær konur sem eru og munu alltaf vera mér allt , sama hvað . Allt sem ég geri , geri ég til að gleðja þær . Amma kvaddi fyrir fimm árum en mér finnst eins og ég hafi haldið í höndina á henni í gær . Hún vakir yfir mér og mínum og fylgir mér hvert sem ég fer . “ EINN FJÓRÐI FÆREYINGUR : Móðuramma Kristós , Magnhild , var Færeyingur og hér eru þau saman á Ólafsvöku í Færeyjum . AÐDÁANDI NÚMER EITT : Það dylst engum sem til þekkir að Edna María , mamma Kristós , er hans helsti aðdáandi og bókstaflega að rifna úr stolti yfir árangri sonarins . Ferillinn hófst í KRAðspurður af hverju hann valdi KR og fótboltann , svarar Kristó að það sé mjög góð spurning . „ Allir vinir mínir voru alltaf í KR og strákarnir sem ég ólst upp með voru flestallir í fótbolta þannig maður elti þannig séð bara hópinn . Ég hafði alltaf mikinn áhuga á íþróttum samt og prófaði meðal annars að fara á handboltaæfingar sem mér fannst hins vegar ekkert spes . Ég var oft beðinn um að koma á körfuboltaæfingar en alvaran byrjaði ekki fyrr en í níunda bekk þegar ég fór fyrst að æfa eitthvað af viti , ” segir Kristó . „ Ég var valinn í úrval fyrir bæði körfu og fótbolta þegar ég var fimmtán ára en komst ekki í lokahópinn í fótbolta þannig að eftir það byrjaði ég að taka körfuna fram yfir fótboltann og hætti á endanum að spila fótbolta 2008 . “ KR-LIÐIÐ : Kristó æfði fótbolta með sömu strákunum mörg ár upp yngri flokkana í KR . Margir þeirra eru góðir vinir hans enn í dag . Ragnar Leví , Kristó , Walter , Ásgeir Tómas , Ólafur , Ragnar , Marteinn og Egill . POKÉMON-KRÚTT : Kristó var farinn að elta Pokémona löngu fyrir 2016 eða þegar æðið reið fyrst yfir landið í kringum 2000 . SNEMMA BEYGIST KRÓKURINN : Kristó var byrjaður að leika sér ungur með körfubolta , þó að hann hafi ekki byrjað að æfa körfu af alvöru fyrr en hann var í níunda bekk . Hitti föður sinn fyrst 14 áraEins og áður sagði ólst Kristó upp hjá einstæðri móður sinni og þekkti ekki föður sinn , en hafði það einhver áhrif á hann að alast upp án föður ? „ Það er auðvitað skrítið að hafa ekki pabba sinn í kring um sig þegar maður er að alast upp eins og flestir krakkar gerðu , en ég hefði ekki getað fengið betra uppeldi en það sem ég fékk fra mömmu minni og ömmu , “ segir Kristó . „ Þær sáu alltaf til þess að ég hafði það gott sama hvernig aðstæður voru og er ég þeim ævinlega þakklátur fyrir . Ég var í einhverju sambandi við pabba þegar ég var yngri en þá aðallega bara i gegnum tölvupóst og síma , en mamma var mjög dugleg að halda mér og pabba í einhverju sambandi þótt það hafi ekki verið mikið . Ég hitti hann síðan í fyrsta sinn 2008 , ekki nema 14 ára gamall og var það mjög einkennileg tilfinning að hitta hann í eigin persónu loksins , en samt líka mjög gott . “ Tveimur árum síðar flutti Kristó til Bandaríkjanna til föðurs síns . „ Ég bjó hjá honum í eitt ár á meðan ég var í „ high school “ úti . Samband okkar á þeim tíma varð mjög brösugt og okkur kom ekki vel saman , sem var síðan ein af ástæðum þess að ég flutti aftur heim til Íslands 2011 og var hér næstu tvo árin , “ segir Kristó . „ En samband okkar núna hefur aldrei verið betra og þótt ég hafi bara kynnst pabba 2008 finnst mér eins og ég hafi þekkt hann allt mitt líf . En ég myndi ekki segja að hann sé ástæðan fyrir því að ég er úti í skóla . Pabbi var hins vegar ein af ástæðunum fyrir því að ég valdi Furman-skólann , þar sem hann býr um tveggja tíma akstursfjarlægð frá skólanum . En ég fór fyrst og fremst út fyrir sjálfan mig . “ ÚTSKRIFAÐUR SVARTHÖFÐI : Kristó útskrifaðist vorið 2013 frá Kvennaskólanum í Reykjavík og auðvitað kom ekkert annað til greina en að henda sér í búning Svarthöfða við dimitteringuna . GAMLA SETTIÐ : Kristó er hér með foreldrum sínum , Lemont Acox og Ednu Maríu Jacobsen , eftir sigurleik . Eins og sjá má er móðir hans súperkát með úrslitin . Atvinnumennskan heillarSkólinn sem Kristó er í heitir Furman University og er staðsettur í Greenville , Suður-Karólínu . „ Ég byrjaði 2013 , strax eftir Kvennó og er á síðasta árinu mínu og útskrifast sem sagt núna í byrjun maí 2017 . Ég er að læra heilbrigðisvísindi ( Health Science ) en plana nú ekki beint að nýta það eftir útskrift heldur stefni ég að atvinnumennsku . Þori ekki alveg að fara með það hvar , en er nokkuð viss um hvað ég vilji gera á næsta ári , “ segir Kristó . Meiðsli höfðu af honum eitt árKristó meiddist á fyrsta árinu og missti af nær öllu tímabilinu það árið . Hann ákvað að harka meiðslin og bataferlið af sér úti í stað þess að koma heim til Íslands . „ Ég meiddist frekar illa á fyrsta árinu mínu þegar ég braut bein í hægri fætinum . Það þurfti aðgerð og sex mánaða hvíld eftir aðgerð þannig að ég missti af mestöllu tímabilinu það árið . Ég var of óþolinmóður og fór of snemma aftur af stað og meiddist aftur og þurfti að sitja út tvo aukamánuði . Síðan fékk ég sprungu í vinstri fótinn í úrslitaleiknum á öðru árinu mínu þegar um fimm mínútur voru liðnar og þurfti að sitja út sex vikur . Ég slapp hins vegar við öll meiðsli á þriðja árinu mínu og er vonandi búinn með meiðslakvótann i bili ! “ TROÐSLA : Já , hann fer létt með að stökkva upp í körfuna , enda tveir metrar á hæð . Hér er Kristó að skora stig á móti andstæðingum sínum . SIGUR Á SVISS : Kristó leikur hér á leikmann Sviss í undankeppni Evrópumóts landsliða . Ísland vann 88 - 72 . Good luck frá Guðna Th. Það vakti nokkra athygli þegar Kristó spilaði í leiknum á móti Sviss í undankeppni Evrópumóts landsliða hér heima að forseti Íslands ávarpaði hann á ensku með Good luck , en aðra leikmenn á íslensku með : gangi ykkur vel . Kristó tók þessum mistökum forsetans ekki óstinnt upp og skaut bara til baka „ Thanks bruh . “ Guðni Th. bað Kristó síðar afsökunar . En hefur Kristó einhvern tíma upplifað rasisma , í körfunni eða í daglega lífinu ? „ Ég hef sem betur fer aldrei upplifað neinn rasisma áður , eða ekki svo ég muni eftir . Maður hefur samt heyrt margar ljótar sögur og pabbi á þær nokkrar síðan þegar hann var að spila á Íslandi í gamla daga , “ segir Kristó . „ Körfubolti er jú einmitt mjög vinsæll í menningunni hjá blökkumönnum og eru þeir margir góðir sem spila víða um heiminn , og þá aðallega NBA en það er örugglega eitthvað um rasisma í körfunni eins og alls staðar annars staðar í heiminum . Það er kannski mun minna um það heima á Íslandi sem betur fer . En eins og ég segi , persónulega hef ég aldrei orðið fyrir neinu slíku . “ UNGUR AÐDÁANDI : Heiðdís Sigurðardóttir , 5 ára , mætti á leikinn Ísland-Kýpur í Laugardalshöll í september . Heiðdís beið í 30 mínútur og neitaði að fara heim fyrr en hún væri komin með mynd af uppáhaldsleikmanninum sínum . Kristó varð að sjálfsögðu við beiðni hennar um myndatöku . HEIÐUR AÐ SPILA FYRIR ÍSLANDS HÖND : Kristó telur það fyrst og fremst mjög mikinn heiður að hafa verið valinn í íslenska landsliðið . „ Ég var búinn að leggja hart að mér í allt sumar til að eiga möguleika á því að komast í liðið og spila . Það var auðvitað fúlt að missa af tækifærinu síðasta sumar þegar strákarnir fóru á EM þannig að það var extra sætt að fá að taka þátt í þessu verkefni í sumar og hvað þá að komast á EM annað skiptið í röð , ég get ekki beðið eftir næsta sumri . Er strax byrjaður að telja niður dagana til þess að komast upp í vél og fljúga heim . “ Landsliðið og Evópumót landsliðaKristó mun keppa ásamt félögum sínum í íslenska landsliðinu á Evrópumóti í körfuknattleik karla haustið 2017 . Eurobasket mun fara fram í Finnlandi , Ísrael , Rúmeníu og Tyrklandi 31. ágúst til 17. september 2017 , Ísland keppir þar með 23 öðrum bestu liðum Evrópu . Kristó segir tilfinninguna að vera kominn í Eurobasket mjög sérstaka . „ Ég hef aldrei unnið neitt svona stórt áður þannig að sigurvíman var gríðarleg eftir að við unnum Belga og tryggðum okkur miða áfram . Ég var að taka þátt í fyrsta alvörulandsliðsverkefninu mínu núna í sumar og að komast á svona stórmót í fyrstu undankeppninni minni skemmir alls ekki fyrir , “ segir Kristó sem stefnir að atvinnumennsku og ætlar sér stóra hluti í framtíðinni í körfunni . FÉLAGAR FALLAST Í FAÐMA : Kristó og vinur hans , Martin Hermannsson , hafa æft og keppt saman , bæði í fótbolta og körfu , upp yngri flokkana í KR og síðan í íslenska landsliðinu í körfu . Núna eru þeir á leið saman á EURO 2017 . FLÚRIN : Kristó er orðinn helflúraður og ekki hættur enn þá . Hann heiðraði minningu móðurömmu sinnar með þessu flotta flúri á vinstri upphandlegg . Auk þess er hann með tvö flúr tileinkuð móður sinni , á brjóstkassanum og innanverðum hægri upphandlegg .